cyanic-selkie/wikianc huggingface dataset:
అల్జీరియా
ఫ్రెంచి కాలనైజేషన్ (1830–1962)
1830 లో ఫ్రెంచి వారు అల్జీర్సు మీద దాడి చేసి స్వాధీనం చేసుకున్నారు. అల్జీరియా మీద ఫ్రెంచి ఆక్రమణ మీద చరిత్రకారుడు బెన్ కిర్నాను ఇలా వ్రాశాడు: "1875 నాటికి ఫ్రెంచి విజయం పూర్తయింది. 1830 నుండి యుద్ధంలో సుమారు 8,25,000 మంది స్థానిక అల్జీరియన్లను చంపింది." 1831–51 నుండి ఫ్రెంచి తరఫున ఆసుపత్రిలో 92,329 మంది మరణించారు. యుద్ధంలో 3,336 మంది మాత్రమే మరణించారు. 1872 లో 2.9 మిలియన్లుగా ఉన్న అల్జీరియా జనాభా 1960 నాటికి దాదాపు 11 మిలియన్లకు చేరుకుంది. ఫ్రెంచి విధానం దేశాన్ని "నాగరికత" చేసినట్లు భావించబడుతుంది. ఫ్రెంచి ఆక్రమణ తరువాత అల్జీరియాలో బానిస వ్యాపారం, సముద్రదోపిడీ చర్యలు ఆగిపోయాయి. ఫ్రెంచి వారు అల్జీరియాను జయించటానికి కొంత సమయం పట్టింది. ఇందులో గణనీయమైన రక్తపాతం సంభవించింది. హింస, అంటువ్యాధుల కలయిక వలన దేశీయ అల్జీరియను జనాభా 1830 - 1872 మద్యకాలంలో దాదాపు మూడింట ఒక వంతు తగ్గింది. ఈ కాలంలో ఫ్రెంచి మాట్లాడే స్థానిక ఉన్నతవర్గం ఏర్పడింది. ఇది బెర్బెర్సు (ఎక్కువగా కేబిల్సు)తో రూపొందించబడింది. పర్యవసానంగా ఫ్రెంచి ప్రభుత్వం కేబిల్సుకు మొగ్గు చూపింది. కేబిల్సు కోసం 80% స్వదేశీ పాఠశాలలు నిర్మించబడ్డాయి.
1848 నుండి స్వాతంత్ర్యం వరకు, ఫ్రాన్సు అల్జీరియాలోని మొత్తం మధ్యధరా ప్రాంతాన్ని ఫ్రాంసు అంతర్భాగంగా పాలించింది. ఫ్రాన్సు విదేశీ భూభాగాలలో ఒకటిగా సుదీర్ఘాకాలంగా ఉన్న అల్జీరియా లక్షలాది ఐరోపా వలసదారులకు గమ్యస్థానంగా మారింది. వీరు కోలన్లు అని పిలువబడిన తరువాత పైడ్-నోయిర్సు అని పిలువబడ్డారు. 1825 - 1847 మధ్య 50,000 మంది ఫ్రెంచి ప్రజలు అల్జీరియాకు వలస వచ్చారు. ఫ్రెంచి ప్రజలు ఫ్రెంచి ప్రభుత్వం తరఫున గిరిజన ప్రజల నుండి భూములను జప్తు చేయడం, వ్యవసాయ యోగ్యమైన భూమి మొత్తాన్ని ఆధునిక వ్యవసాయ పద్ధతుల ద్వారా అభివృద్ధి చేయడం ద్వారా ప్రయోజనం పొందారు. చాలా మంది ఐరోపా ప్రజలు ఓరన్, అల్జీర్సులో స్థిరపడ్డారు. 20 వ శతాబ్దం ప్రారంభంలో వారు రెండు నగరాలలోనూ సంఖ్యాపరంగా అధికంగా ఉన్నారు.
19 వ శతాబ్దం చివరిలో, 20 వ శతాబ్దం ప్రారంభంలో; ఐరోపా వాటా జనాభాలో దాదాపు ఐదవ వంతు. ఫ్రెంచి ప్రభుత్వం అల్జీరియాను ఫ్రాంసులో భాగంగా చేయడమే లక్ష్యంగా పెట్టుకుంది. ఇందులో భాగంగస్ 1900 తరువాత గణనీయంగా విద్యాభివృద్ధి కొరకు పెట్టుబడులు పెట్టింది. స్థానిక సాంస్కృతి, మతపరమైన ప్రతిఘటన ఈ ధోరణిని తీవ్రంగా వ్యతిరేకించింది. అయితే మధ్య ఆసియా, కౌకాససులోని ఇతర వలసరాజ్యాలకు భిన్నంగా అల్జీరియా నైపుణ్యం, మానవ-వనరులతో వ్యవసాయాన్ని విస్తారంగా అభివృద్ధి చేసింది.
క్రమంగా వలసరాజ్యాల వ్యవస్థలో రాజకీయ, ఆర్థిక హోదా లేని ముస్లిం ప్రజలలో అసంతృప్తి అధికరించింది. ఫలితంగా అధిక రాజకీయ స్వయంప్రతిపత్తి కూరారు. చివరికి ఫ్రాన్సు నుండి స్వాతంత్ర్యం కావాలని నిర్భంధించడానికి దారితీసింది. 1945 మేలో ఫ్రెంచి దళాలకు వ్యతిరేకంగా చేసిన తిరుగుబాటును ప్రస్తుతం సెటిఫు (గుయెల్మా) ఊచకోత అని పిలువబడింది. 1954 లో రెండు సమూహాల మధ్య ఉద్రిక్తతలు తలెత్తాయి. తరువాత అల్జీరియా యుద్ధం అని పిలువబడే మొదటి హింసాత్మక సంఘటనలు ప్రారంభమయ్యాయి. ఫ్రంట్ డి లిబరేషన్ నేషనల్ (ఎఫ్ఎల్ఎన్) లేదా అల్జీరియాలోని లించి మూకల చేత 30,000 - 150,000 మంది హర్కిలు, వారిమీద ఆధారపడినవారు చంపబడ్డారని చరిత్రకారులు అంచనా వేశారు. ఎఫ్.ఎల్.ఎన్. యుద్ధంలో భాగంగా అల్జీరియా, ఫ్రాంసులలో హిట్ అండ్ రన్ దాడులను ఉపయోగించింది. తరువాత ఫ్రెంచి వారు ప్రతీకారం తీర్చుకున్నారు.
ఈ యుద్ధం లక్షలాది మంది అల్జీరియన్లు, లక్షలాది మంది గాయపడడానికి దారితీసింది. అలిస్టెయిరు హార్న్, రేమండ్ అరోన్ వంటి చరిత్రకారులు అల్జీరియా ముస్లిం యుద్ధంలో చనిపోయిన వారి అసలు సంఖ్య ఎఫ్ఎల్ఎన్, అధికారిక ఫ్రెంచ్ అంచనాల కంటే చాలా అధికం అని పేర్కొన్నారు. అయితే స్వాతంత్ర్యం తరువాత అల్జీరియా ప్రభుత్వం పేర్కొన్న ఒక మిలియను మరణాల కంటే తక్కువ అని పేర్కొంది. ఎనిమిది సంవత్సరాల కాలంలో అల్జీరియన్ మరణాలు 7,00,000 అని హార్ను అంచనా వేశారు. ఈ యుద్ధం 2 మిలియన్లకు పైగా అల్జీరియన్లను నిర్మూలించింది.
1962 మార్చి ఎవియన్ ఒప్పందాలు, 1962 జూలై ప్రజాభిప్రాయ సేకరణ తరువాత అల్జీరియా పూర్తి స్వాతంత్ర్యం పొందిన తరువాత 1962 లో ఫ్రెంచి పాలనకు వ్యతిరేకంగా యుద్ధం ముగిసింది.
స్వతంత్రం తరువాతి మూడు దశాబ్ధాలు (1962–1991)
అల్జీరియా నుండి పారిపోయిన ఐరోపా పైడు-నోయిర్సు సంఖ్య 1962 - 1964 మధ్య మొత్తం 9,00,000 కంటే అధికం. 1962 నాటి ఓరాన్ ఊచకోత తరువాత ఫ్రాన్సు ప్రధాన భూభాగానికి వెళ్ళడం వేగవంతమైంది. దీనిలో వందలాది మంది ఉగ్రవాదులు నగరంలోని ఐరోపా విభాగాలలోకి ప్రవేశించి పౌరుల మీద దాడి చేయడం ప్రారంభించారు. ఫ్రంట్ డి లిబరేషన్ నేషనల్ (ఎఫ్ఎల్ఎన్) నాయకుడు అహ్మద్ బెన్ బెల్లా అల్జీరియా మొదటి అధ్యక్షుడయ్యాడు. పశ్చిమ అల్జీరియాలోని కొన్ని భాగాల హక్కు కొరకు మొరాకో వివాదించడం 1963 లో ఇసుక యుద్ధానికి దారితీసింది. 1965 లో బెన్ బెల్లాను ఆయన మాజీ మిత్రుడు, రక్షణ మంత్రి హౌరి బౌమాడియన్ పడగొట్టాడు. బెన్ బెల్లా ఆధ్వర్యంలో ప్రభుత్వం సోషలిస్టు ప్రభుత్వంగా పనిచేసింది. బౌమాడియెను ఈ ధోరణిని కొనసాగించాడు. అయినప్పటికీ ఆయన తన మద్దతు కొరకు సైన్యం మీద అధికంగా ఆధారపడ్డాడు. చట్టబద్దమైన ఏకపార్టీన ప్రభుత్వం నామమాత్ర పాత్రకు తగ్గించాడు. ఆయన వ్యవసాయాన్ని సమీకరించాడు. భారీ పారిశ్రామికీకరణ ప్రారంభించాడు. చమురు వెలికితీత సౌకర్యాలు జాతీయం చేయబడ్డాయి. 1973లో సంభవించిన అంతర్జాతీయ చమురు సంక్షోభం తరువాత నాయకత్వానికి ఇది చాలా ప్రయోజనకరంగా ఉంది.
అధ్యక్షుడు హౌరి బౌమీడిను ఆధ్వర్యంలో 1960 - 1970 లలో అల్జీరియా ప్రభుత్వ నియంత్రణలో సోషలిస్టు ఆర్థిక వ్యవస్థ పారిశ్రామికీకరణ కార్యక్రమాన్ని చేపట్టింది. బౌమెడిన్ వారసుడు చాడ్లీ బెండ్జెడిడు కొన్ని సరళీకృత ​​ఆర్థిక సంస్కరణలను ప్రవేశపెట్టాడు. ఆయన అల్జీరియా సమాజంలో, ప్రజా జీవితంలో అరబిజేషను విధానాన్ని ప్రోత్సహించాడు. ఇతర ముస్లిం దేశాల నుండి అరబికు ఉపాధ్యాయులను తీసుకువచ్చారు. సాంప్రదాయ పాఠశాలలలో ఇస్లాం విధానాలను వ్యాప్తి చేశారు. ఇలా సంప్రదాయ ఇస్లాంకు తిరిగి రావడానికి బీజాలు నాటారు.
అల్జీరియా ఆర్థిక వ్యవస్థ చమురు మీద అధికంగా ఆధారపడింది. 1980 ల చమురు సంక్షోభం సమయంలో ధర పతనమై కష్టాలకు దారితీసింది. ప్రపంచ చమురు ధరల పతనం కారణంగా ఏర్పడిన ఆర్థిక మాంద్యం 1980 లలో అల్జీరియా సామాజిక అశాంతికి దారితీసింది; దశాబ్దం చివరి నాటికి బెండ్జెడిడు బహుళ పార్టీ వ్యవస్థను ప్రవేశపెట్టారు. ముస్లిం సమూహాల విస్తృత కూటమి అయిన ఇస్లామికు సాల్వేషన్ ఫ్రంటు వంటి రాజకీయ పార్టీలు అభివృద్ధి చెందాయి.
అంతర్యుద్ధం (1991–2002), తరువాత
1991 డిసెంబరులో శాసనసభ ఎన్నికలలో " ఇస్లామిక్ సాల్వేషన్ ఫ్రంట్" రెండు విడతల ఆధిక్యత సాధించింది. ఇస్లామిస్ట్ ప్రభుత్వం వస్తుందని భయపడిన అధికారులు 1992 జనవరి 11 న ఎన్నికలను రద్దు చేశారు. బెండ్జెడిడు రాజీనామా చేశారు. " హై కౌన్సిల్ ఆఫ్ స్టేటు " ప్రెసిడెన్సీగా పనిచేయడానికి ఏర్పాటు చేయబడింది. ఇది ఎఫ్.ఐ.ఎస్.ని నిషేధించింది. ఫ్రంటు సాయుధ విభాగం, సాయుధ ఇస్లామికు గ్రూపు జాతీయ సాయుధ దళాల మధ్య తిరుగుబాటును తలెత్తింది. తిరుగుబాటులో 1,00,000 మందికి పైగా మరణించినట్లు భావించారు. ఇస్లామిస్టు ఉగ్రవాదులు పౌర ఉచకోతల మీద హింసాత్మక పోరాటం నిర్వహించారు. సంఘర్షణ కారణంగా అల్జీరియాలో తలెత్తిన పరిస్థితి అంతర్జాతీయ ఆందోళన కలిగించే అంశంగా మారింది. ముఖ్యంగా సంక్షోభ సమయంలో సాయుధ ఇస్లామిక్ గ్రూప్ ఎయిర్ ఫ్రాన్సు ఫ్లైటు 8969 ను హైజాకింగు ఆందోళలను అధికరింపజేసింది. 1997 అక్టోబరులో సాయుధ ఇస్లామిక్ గ్రూప్ కాల్పుల విరమణ ప్రకటించింది.
1999 అల్జీరియాలో ఎన్నికలను నిర్వహించింది. అంతర్జాతీయ పరిశీలకులు, పలు ప్రతిపక్ష సమూహాలు ఎన్నికలు పక్షపాతంతో నిర్వహించారని పరిగణించారు. ఎన్నికలలో అబ్దేలాజిజ్ బౌటెఫ్లికా అధ్యక్షపదవిని గెలుచుకున్నాడు. ఆయన దేశరాజకీయ స్థిరత్వాన్ని పునరుద్ధరించడానికి పనిచేశాడు. ప్రజాభిప్రాయ సేకరణలో ఆమోదించబడిన "సివిల్ కాంకర్డ్"ను ప్రకటించి పలువురు రాజకీయ ఖైదీలకు క్షమాపణ లభించింది. 2000 జనవరి 13 వరకు అనేక వేల మంది సాయుధ సమూహాల సభ్యులకు పరిమిత ప్రాసిక్యూషను మినహాయింపు లభించింది. ఎ.ఐ.ఎస్. రద్దు చేయబడింది. తిరుగుబాటు హింస స్థాయిలు వేగంగా పడిపోయాయి. సాయుధ ఇస్లామిక్ గ్రూప్ చీలిక సమూహం అయిన గ్రూప్ సలాఫిస్ట్ పౌర్ లా ప్రిడికేషన్ ఎట్ లే కంబాట్ (జిఎస్పిసి) ప్రభుత్వానికి వ్యతిరేకంగా ఉగ్రవాద పోరాటాన్ని కొనసాగించింది.
జాతీయ సయోధ్య కార్యక్రమం ప్రచారం తరువాత నిర్వహించబడిన 2004 ఏప్రెలు అధ్యక్ష ఎన్నికలలో బౌటెఫ్లికా తిరిగి ఎన్నికయ్యారు. ఈ కార్యక్రమంలో దేశాన్ని ఆధునీకరించడానికి, జీవన ప్రమాణాలను పెంచడానికి, పరాయీకరణ వంటి సమస్యల పరిష్కరించడానికి ఆర్థిక, సంస్థాగత, రాజకీయ, సామాజిక సంస్కరణలు చేయబడ్డాయి. ఇది రెండవ రుణమాఫీ చొరవ, చార్టర్ ఫర్ పీస్ అండ్ నేషనల్ సయోధ్య, 2005 సెప్టెంబరులో ప్రజాభిప్రాయ సేకరణలో ఆమోదించబడింది. ఫలితంగా గెరిల్లాలకు, ప్రభుత్వ భద్రతా దళాలకు క్షపాపణ లభించింది.
2008 నవంబరున పార్లమెంటులో ఓటు వేసిన తరువాత అల్జీరియా రాజ్యాంగం సవరించబడింది. అధ్యక్ష పదవికి ఉన్న రెండు-దఫాల పరిమితిని తొలగించింది. 2009 అధ్యక్ష ఎన్నికలలో బౌటెఫ్లికా తిరిగి పోటీ చేయడానికి ఈ మార్పు అవకాశం ఇచ్చింది. 2009 ఏప్రెలులో ఆయన తిరిగి ఎన్నికయ్యాడు. తిరిగి ఎన్నికైన తరువాత బౌటెఫ్లిక $ 150- బిలియన్ల వ్యయంతో మూడు మిలియన్ల కొత్త ఉద్యోగాలను సృష్టించడం, ఒక మిలియన్ కొత్త హౌసింగ్ యూనిట్ల నిర్మాణం, ప్రభుత్వ రంగ మౌలిక సదుపాయాల ఆధునీకరణ కార్యక్రమాలను కొనసాగించడానికి ఒక ప్రణాళికను ప్రకటించాడు.
మధ్యప్రాచ్యం, ఉత్తర ఆఫ్రికా అంతటా విస్తరించిన ఇలాంటి నిరసనల నుండి పొందిన ప్రేరణతో 2010 న దేశవ్యాప్తంగా నిరంతర నిరసనలు ప్రారంభమయ్యాయి. 2011 ఫిబ్రవరి 24 న ప్రభుత్వం అల్జీరియా 19 సంవత్సరాలు కొనసాగిన అత్యవసర పరిస్థితిని ఎత్తివేసింది. ప్రభుత్వం మహిళలకు రాజకీయ పార్టీలు, ఎన్నికల నియమావళి, ఎన్నికైన సంస్థలలో ప్రాతినిధ్యం వహించడానికి అనుమతించే చట్టాన్ని అమలు చేసింది. 2011 ఏప్రెలులో బౌటెఫ్లికా రాజ్యాంగ, రాజకీయ సంస్కరణలు చేస్తానని హామీ ఇచ్చారు. అయినప్పటికీ ఎన్నికలను ప్రతిపక్షాలు విమర్శించాయి. అంతర్జాతీయ మానవ హక్కుల సంఘాలు మీడియా సెన్సార్షిప్పు, రాజకీయ ప్రత్యర్థుల వేధింపులు కొనసాగుతున్నాయని చెబుతున్నాయి.
2019 ఏప్రెలు 2 న బౌటెఫ్లికా అధ్యక్ష పదవికి రాజీనామా చేశారు.
భౌగోళిక స్వరూపము
ఆఫ్రికాలోని మధ్యదరా సముద్ర ప్రాంతాలలో అల్జీరియా అతిపెద్ద దేశం. దేశ దక్షిణ భాగంలో సహారా ఎడారి ఎడారి భూభాగం ఉంది. ఉత్తరప్రాంతంలో అరెసు, నేమెంచా పర్వత శ్రేణులు ఉన్నాయి. ఇందులో అతి ఎత్తైన పర్వతం తాహత్ పర్వతం (3,003 మీటర్లు). ఉత్తరాన సహారను అట్లాసులో భాగంగా ఉన్న టెల్ అట్లాసు ఉంటుంది. మరింత దక్షిణంగా ఉన్న రెండు సమాంతర పర్వతశ్రేణులు క్రమంగా తూర్పు దిక్కుకు చేరుకుంటాయి. ఈ శ్రేణుల మధ్య విస్తారమైన మైదానాలు, ఎత్తైన ప్రాంతాలు ఉంటాయి. అట్లాసులు రెండూ తూర్పు అల్జీరియాలో విలీనం అవుతాయి. ఆరేసు, నెమెమ్చా పర్వత శ్రేణులు మొత్తం ఈశాన్య అల్జీరియాను ఆక్రమిస్తూ ట్యునీషియా సరిహద్దును ఏర్పరుస్తూ ఉంటాయి. ఇక్కడ ఉన్న తహాత్ పర్వతం (3,003 మీటర్లు లేదా 9,852 అడుగులు)ఎత్తుతో దేశంలో అత్యంత ఎత్తైన ప్రాంతంగా గుర్తించబడుతుంది.
అల్జీరియాలోని మధ్య సహారాలో హొగ్గరు పర్వతాలు (جبال هقار) మద్య సహారా, దక్షిణ అల్జీరియాలో ఎత్తైన ప్రాంతంగా ఉంది. ఇవి అల్జీర్సు దక్షిణంలో దాదాపు 1500 కి.మీ ల దూరంలోను, తమాంఘాసేత్తుకు తూర్పున ఉన్నాయి. అల్జీర్సు, ఓరన్, కాన్సంటీనా, అన్నాబా వంటి ముఖ్య నగరాలు ఉన్నాయి.
వాతావరణం, వర్షపాతం
ఈ ప్రాంతంలో మధ్యాహ్నం ఎడారి ఉష్ణోగ్రతలు ఏడాది పొడవునా వేడిగా ఉంటాయి. సూర్యాస్తమయం తరువాత వీచే స్పష్టమైన పొడి గాలి కారణంగా వేడిని వేగంగా కోల్పోవటానికి సహకరిస్తుంది. రాత్రులు చల్లగా ఉంటాయి. ఉష్ణోగ్రతలో అపారమైన రోజువారీ వైవిధ్యతతో ఉష్ణోగ్రతలు నమోదు చేయబడతాయి.
టెల్ అట్లాసు తీరప్రాంతంలో వర్షపాతం చాలా సమృద్ధిగా ఉంటుంది. సంవత్సరానికి 400 - 670 మిమీ (15.7 నుండి 26.4 అంగుళాలు) వర్షపాతం ఉంటుంది. వర్షపాతం క్రమంగా పడమటి నుండి తూర్పుకు అధికరిస్తుంది. తూర్పు అల్జీరియా ఉత్తర భాగంలో వర్షపాతం భారీగా ఉంటుంది. ఇక్కడ కొన్ని సమయాలలో ఇది 1,000 మిమీ (39.4 అంగుళాలు) వరకు చేరుకుంటుంది.
లోతట్టులో, వర్షపాతం తక్కువగా ఉంటుంది. అల్జీరియాలో పర్వతాల మధ్య ఎర్గ్స్ లేదా ఇసుక దిబ్బలు కూడా ఉన్నాయి. వీటిలో, వేసవి కాలంలో గాలులు భారీగా, గంభీరంగా ఉన్నప్పుడు, ఉష్ణోగ్రతలు 43.3 ° సెం (110 ° ఫా) వరకు పెరగవచ్చు. యూనైటెడు కింగ్డం ఆఫ్ గ్రేటు బ్రిటను, ఉత్తర ఐర్లాండు.
జంతుజాలం, వృక్షజాలం
అల్జీరియా వైవిధ్యమైన వృక్షసంపద కలిగి ఉంటుంది. తీరప్రాంతాలు, పర్వతప్రాంతాలు, గడ్డి మైదానాలు, ఎడారి ప్రాంతాలు ఉన్నాయి. ఇవి అన్ని రకాల వన్యప్రాణులకు మద్దతు ఇస్తాయి. అల్జీరియా వన్యప్రాణులు అధికంగా నాగరికప్రాంతాలకు సమీపంలో నివసిస్తున్నాయి. సాధారణంగా కనిపించే జంతువులలో అడవి పందులు, నక్కలు, గజెల్లెలు ఉన్నాయి. అయినప్పటికీ ఫెన్నెక్సు (నక్కలు) జెర్బోలు కూడా కనిపిస్తుంటాయి. అల్జీరియాలో ఒక చిన్న ఆఫ్రికా చిరుతపులి, సహారా చిరుత కూడా ఉన్నాయి. అయితే ఇవి చాలా అరుదుగా కనిపిస్తాయి. జింక జాతి, బార్బరీ స్టాగు, ఈశాన్య ప్రాంతాలలోని దట్టమైన తేమతో కూడిన అడవులలో నివసిస్తుంటాయి.
వివిధ రకాల పక్షి జాతులు పక్షులపట్ల ఆసక్తి కలిగిన వారిని దేశంలోకి ఆకర్షిస్తుంటాయి. అడవులలో పందులు, నక్కలు నివసిస్తాయి. దేశంలో కనిపించే ఏకైక స్థానిక కోతిజాతి పేరు బార్బరీ మకాక్సు. పాములు, మానిటరు బల్లులు వంటి అనేక ఇతర సరీసృపాలు అల్జీరియాలోని పాక్షిక శుష్క ప్రాంతాలలో (ఎలుకల కూడా ఉంటాయి) నివసిస్తాయి. బార్బరీ సింహాలు, అట్లాసు ఎలుగుబంట్లు, మొసళ్ళు వంటి చాలా జంతువులు ఇప్పుడు అంతరించిపోయాయి.
ఉత్తరప్రాంతంలో స్థానిక వృక్షజాలంలో కొన్ని మాకియా స్క్రబు, ఆలివ్ చెట్లు, ఓక్స్, దేవదారు, ఇతర కోనిఫర్లు ఉన్నాయి. పర్వత ప్రాంతాలలో సతతహరితాల పెద్ద అడవులు (అలెప్పో పైన్, జునిపెర్, సతత హరిత ఓక్), కొన్ని ఆకురాల్చే చెట్లు ఉన్నాయి. వెచ్చని ప్రదేశాలలో అత్తి, యూకలిప్టసు, కిత్తలి, వివిధ తాటి చెట్లు పెరుగుతాయి. తీరప్రాంతంలో ద్రాక్ష పండించబడుతుంది. సహారా ప్రాంతంలో కొన్ని ఒయాసిసులలో తాటి చెట్లు ఉన్నాయి. అడవి ఆలివులతో కూడిన అకాసియాసు సహారా మిగిలిన భాగంలో ప్రధానమైన వృక్షజాలంగా ఉంది.
ఒంటెలను విస్తృతంగా ఉపయోగిస్తారు; ఈ ఎడారిలో విషపూరితమైన, క్రూరమైన పాములు, తేళ్లు, అనేక కీటకాలు ఉన్నాయి.
నిర్వహణా విభాగాలు
అల్జీరియా 48 ప్రావిన్సులు (విలాయాలు), 553 జిల్లాలు (దైరాలు), 1,541 మునిసిపాలిటీలు (బాలాడియా) గా విభజించబడింది. ప్రతి ప్రావిన్స్, జిల్లా, మునిసిపాలిటీకి దాని సీటు పేరు పెట్టబడింది, ఇది సాధారణంగా అతిపెద్ద నగరం.
స్వాతంత్ర్యం వచ్చినప్పటి నుండి పరిపాలనా విభాగాలు చాలాసార్లు మారాయి. కొత్త ప్రావిన్సులను ప్రవేశపెట్టినప్పుడు, పాత ప్రావిన్సులను కూడా అలాగే ఉంచారు. అందువలన ప్రొవింసుల పేర్లు అక్షరక్రమ రహితంగా ఉంటాయి.
ఆర్ధికం
అధిక ఖర్చులు, నిరంకుశధోరిణి కారణంగా అల్జీరియా కొంతవరకు వెలుపల ప్రాంతాలలో హైడ్రోకార్బనుల పరిశ్రమలను అభివృద్ధి చేయడానికి చాలా కష్టపడింది. ఇంధన రంగానికి విదేశీ, దేశీయ పెట్టుబడులను ఆకర్షించడం ద్వారా ఆర్థిక వ్యవస్థను విస్తరించడానికి, నిరుద్యోగ శాతాన్ని తగ్గించడానికి, గృహ కొరతను పరిష్కరించడానికి ప్రభుత్వం చేస్తున్న ప్రయత్నాలు ఎక్కువగా చేయలేదు. వైవిధ్యమైన ఆర్థిక వ్యవస్థను అభివృద్ధి చేయడం, రాజకీయ, ఆర్థిక సంస్కరణలను బలోపేతం చేయడం, వ్యాపార వాతావరణాన్ని మెరుగుపరచడం, ప్రాంతాల మధ్య అసమానతలను తగ్గించడం వంటి అనేక స్వల్పకాలిక, మధ్యకాలిక సమస్యలను దేశం ఎదుర్కొంటోంది.
2011 లో ప్రభుత్వ వ్యయాన్ని నిర్మాణ, ప్రజా పనుల రంగంలో, పెరుగుతున్న అంతర్గత అత్యవసర వ్యవస్థకు మళ్ళించిన కారణంగా అల్జీరియా ఆర్థిక వ్యవస్థ 2.6% వృద్ధి చెందింది. హైడ్రోకార్బన్లను మినహాయించిన తరువాత వృద్ధి 4.8% ఉన్నట్లు అంచనా వేయబడింది. అభివృద్ధి 2012 లో 3%, 2013 లో 4.2 శాతానికి చేరుకుంటుందని అంచనా. ద్రవ్యోల్బణ రేటు 4%, బడ్జెటు లోటు జిడిపిలో 3%. ప్రస్తుత-ఖాతా మిగులు జిడిపిలో 9.3%గా అంచనా వేయబడింది. 2011 డిసెంబరు చివరినాటికి అధికారిక నిల్వలు US $ 182 బిలియన్ల అమెరికన్ డాలర్లు ఉన్నాయి. ఈ ప్రాంతంలో అత్యల్పంగా ఉన్న ద్రవ్యోల్బణం 2003 - 2007 మధ్య సగటున 4% స్థిరంగా ఉంది. 2011 లో అల్జీరియా బడ్జెటు మిగులు 26.9 బిలియన్ల డాలర్లుగా ప్రకటించింది. 2010 మిగులుతో పోలిస్తే 62% పెరుగుదల. సాధారణంగా 73 బిలియన్ల విలువైన వస్తువులను ఎగుమతి, 46 బిలియన్ల డాలర్లను దిగుమతి చేసుకుంది.
బలమైన హైడ్రోకార్బన్ ఆదాయాలు దేశ ఆర్థికవ్యవస్థకు సహకరిస్తున్నాయి. అల్జీరియాలో 173 బిలియన్ల డాలర్ల విదేశీ కరెన్సీ నిల్వలు ఉన్నాయి. బృహత్తరమైన హైడ్రోకార్బను క్రమబద్ధీకరణ నిధి ఉంది. అదనంగా అల్జీరియా బాహ్య రుణం జిడిపిలో 2% కంటే తక్కువగా ఉంది. ఆర్థికవ్యవస్థ హైడ్రోకార్బను సంపద మీద ఆధారపడి ఉంది. అధిక విదేశీ మారక నిల్వలు ఉన్నప్పటికీ (US $ 178 బిలియన్లు (మూడు సంవత్సరాల దిగుమతులకు సమానం)) ప్రస్తుత అధికరించిన వ్యయం కారణంగా అల్జీరియాలో దీర్ఘకాలిక లోటు బడ్జెటు సమస్యను ఎదుర్కొంటుందని అంచనా వేస్తున్నారు. హైడ్రోకార్బను ఆదాయాల తరుగుదల ఆర్థికరంగానికి మరింత హాని కలిగిస్తుందని భావిస్తున్నారు.
2011 లో వ్యవసాయ రంగం, సేవారంగం వరుసగా 10% - 5.3% వృద్ధిని నమోదు చేశాయి. కార్మికశక్తిలో 14% మంది వ్యవసాయ రంగంలో పనిచేస్తున్నారు. 2011 లో ద్రవ్య విధానం సరళీకృతం చేయబడి ప్రభుత్వ పెట్టుబడులను ఉద్యోగాల కల్పనకు, గృహాల నిర్మాణానికి మళ్ళించడానికి వీలు కల్పించింది.
అనేక సంవత్సరాల చర్చలు జరిపినప్పటికీ అల్జీరియా " ప్రపంచ వాణిజ్య సంస్థ "లో సభ్యత్వం తీసుకోలేదు.
2006 మార్చిలో రష్యా అధ్యక్షుడు వ్లాదిమిర్ పుతిన్ దేశాన్ని సందర్శించినప్పుడు అల్జీరియా సోవియట్-యుగం రుణాన్ని 74 4.74 బిలియన్లను రద్దుచేయడానికి రష్యా అంగీకరించింది. ఇది అర్ధ శతాబ్దంలో రష్యను నాయకుడు చేసిన మొదటి ఋణమాఫీగా గుర్తించబడింది. దీనికి ప్రతిగా అల్జీరియా అధ్యక్షుడు అబ్డెలాజిజ్ బౌటెఫ్లికా రష్యా నుండి 7.5 బిలియన్ల డాలర్ల విలువైన యుద్ధ విమానాలు, వాయు-రక్షణ వ్యవస్థలు, ఇతర ఆయుధాలను రష్యా నుండి కొనుగోలు చేయడానికి అంగీకరించాడు.
దుబాయి సమ్మేళనంలో ఎమారత్ జాయర్ గ్రూప్ అల్జీరియాలో 6 1.6 బిలియన్ల ఉక్కు కర్మాగారాన్ని అభివృద్ధి చేయడానికి జాయింట్ వెంచర్ ఒప్పందం కుదుర్చుకున్నట్లు తెలిపింది.
హైడ్రోకార్బన్లు
పెట్రోలియం మీద ఆధారపడిన అల్జీరియా 1969 నుండి ఒపెక్ సభ్యదేశంగా ఉంది. ఇది రోజుకు సుమారు 1.1 మిలియన్ల బారెలు ముడి చమురు ఉత్పత్తి చేస్తుంది. అయితే ఇది ఒక ప్రధాన గ్యాసు ఉత్పత్తిదారు దేశంగానూ, ఎగుమతిదారు దేశంగానూ ఉంటూ ఐరోపాతో ముఖ్యసంబంధాలను అభివృద్ధి చేస్తుంది. హైడ్రోకార్బన్లు చాలాకాలంగా ఆర్థిక వ్యవస్థకు వెన్నెముకగా ఉన్నాయి. బడ్జెటు ఆదాయంలో సుమారు 60%, జిడిపిలో 30%, ఎగుమతి ఆదాయంలో 95%కు హైడ్రోకార్బన్లు భాగస్వామ్యం వహిస్తున్నాయి. అల్జీరియా ప్రపంచంలో సహజ వాయువు ఉత్పత్తి చేస్తున్న ప్రపంచదేశాలలో అల్జీరియా 10 వ స్థానంలో ఉంది. సహజవాయువు ఎగుమతి చేస్తున్న ప్రపంచదేశాలలో అల్జీరియా 6 వ స్థానంలో ఉంది. యు.ఎస్. ఎనర్జీ ఇన్ఫర్మేషన్ అడ్మినిస్ట్రేషన్ 2005 లో అల్జీరియాలో 4.5 ట్రిలియన్ల క్యూబికు మీటర్లు (160 × 1012 క్యూ అడుగులు) నిరూపితమైన సహజ-వాయువు నిల్వలు ఉన్నాయని నివేదించింది. 160 Tcuft చమురు నిల్వలలో ఇది ప్రపంచదేశాలలో 16 వ స్థానంలో ఉంది.
2011 లో హైడ్రోకార్బను కాని వృద్ధి 5%గా అంచనా వేయబడింది. సామాజిక అవసరాలను ఎదుర్కోవటానికి, అధికారులు ప్రాథమిక ఆహార మద్దతు, ఉపాధి కల్పన, ఎస్.ఎం.ఇ లకు మద్దతు, అధిక జీతాల కొరకు వ్యయాన్ని అధికరించారు. అధిక హైడ్రోకార్బను ధరలు ఇప్పటికే అంతర్జాతీయ నిల్వలను మెరుగుపర్చాయి.
అధిక చమురు ధరలను కొనసాగించడం వలన 2011 లో చమురు, వాయువు నుండి ఆదాయం అధికరించింది. అయినప్పటికీ ఉత్పత్తి ప్రమాణం అధికరించింది. వాల్యూం పరంగా చమురు, గ్యాస్ రంగం ఉత్పత్తి 2007 - 2011 మధ్య కాలంలో 43.2 మిలియన్ల టన్నుల నుండి 32 మిలియన్ల టన్నులకు పతనం అయింది. అయినప్పటికీ ఈ రంగం 2011 లో మొత్తం ఎగుమతుల పరిమాణంలో 98% (1962 లో 48%) ఉంది. 70% బడ్జెటు రసీదుల మొత్తం US $ 71.4 బిలియన్ల అమెరికా డాలర్లు.
అల్జీరియా జాతీయ చమురు సంస్థ సోనాట్రాచు అల్జీరియాలోని చమురు, సహజ వాయువు రంగాలలోని అన్ని అంశాలలో కీలక పాత్ర పోషిస్తుంది. విదేశీ ఆపరేటర్లు అందరూ సోనాట్రాచు భాగస్వామ్యంతో పనిచేయాలి. ఇది సాధారణంగా ఉత్పత్తి-భాగస్వామ్య ఒప్పందాలలో అధికశాతం యాజమాన్యాన్ని కలిగి ఉంటుంది.
ప్రత్యామ్నాయ శక్తి వనరులు, పరిశోధనలు
పరిశోధన సౌకర్యాలను అభివృద్ధి చేయడానికి, పరిశోధకులకు చెల్లించడానికి అల్జీరియా 100 బిలియన్ల దినార్లను పెట్టుబడి పెట్టింది. ఈ అభివృద్ధి కార్యక్రమంలో ప్రత్యామ్నాయ ఇంధన ఉత్పత్తిని (ప్రధానంగా సౌర, పవన శక్తిని) అభివృద్ధి ప్రధానాంశంగా ఉంది. అల్జీరియా మధ్యధరా ప్రాంతంలో అతిపెద్ద సౌర శక్తి సామర్థ్యాన్ని కలిగి ఉందని అంచనా వేయబడింది. కాబట్టి హస్సీ ఆర్'మెల్‌లో సోలార్ సైన్స్ పార్క్ ఏర్పాటుకు ప్రభుత్వం నిధులు సమకూర్చింది. ప్రస్తుతం అల్జీరియాలోని వివిధ విశ్వవిద్యాలయాలలో 780 కి పైగా పరిశోధనా ప్రయోగశాలలలో 20,000 మంది పరిశోధకులు ఉన్నారు. సౌర శక్తితో పాటు, అల్జీరియాలో పరిశోధనా రంగాలలో అంతరిక్ష, ఉపగ్రహ టెలికమ్యూనికేషన్సు, అణుశక్తి, వైద్య పరిశోధనలు భాగంగా ఉన్నాయి.
కార్మికసంత
నిరుద్యోగం శాతం తగ్గినప్పటికీ యువత, మహిళలలో నిరుద్యోగం అధికంగా ఉంది. నిరుద్యోగం ముఖ్యంగా యువకులను ప్రభావితం చేస్తుంది, 15-24 వయస్సులో నిరుద్యోగిత రేటు 21.5%.
2011 లో మొత్తం నిరుద్యోగిత శాతం 10% ఉంది. యువతలో 15 - 24 సంవత్సరాల మధ్య వయస్సు గలవారిలో నిరుద్యోగశాతం 21.5% అధికంగా ఉంది. 1988 లో ప్రభుత్వం " డిస్పోసిటిఫ్ డి ఎయిడు ఇన్సర్షను ప్రొఫెషనల్ " ఉద్యోగ కార్యక్రమాలు (ముఖ్యంగా పని కోరుకునే వారికి సహాయపడే కార్యక్రమం) నిర్వహిస్తుంది.
పర్యాటకం
అల్జీరియాలో పర్యాటక రంగం అభివృద్ధికి ఇంతకుముందు సౌకర్యాల కొరత ఉండేది. అయితే 2004 నుండి పర్యాటక అభివృద్ధి వ్యూహం అమలు చేయబడింది. దీని ఫలితంగా అనేక ఆధునిక హోటళ్ళు నిర్మించబడ్డాయి.
అల్జీరియాలో అనేక యునెస్కో ప్రపంచ వారసత్వ ప్రదేశాలు ఉన్నాయి. హమ్మడిదు సామ్రాజ్యం మొదటి రాజధాని బెని హమ్మదు అల్ ఖాలాతో సహా; టిపాసా (ఒక ఫీనిషియను పట్టణంగానూ తరువాత రోమను పట్టణంగానూ ఉంది), జమిలా, టిమ్గాడు, రోమను శిథిలాలు; ఎం' జాబ్ లోయ, సున్నపురాయి లోయ (ఇందులో పట్టణీకరించిన ఒయాసిసు ఉంది), అల్జీర్సు కాస్బా, ఒక ముఖ్యమైన కోట పర్యాటక ఆకర్షణగా ఉన్నాయి. సహజమైన ప్రపంచ వారసత్వ ప్రదేశంగా తాస్సిలి ఎన్ అజ్జెర్, పర్వత శ్రేణి కూడా ఉంది.
ప్రయాణసౌకర్యాలు
అల్జీరియా రహదారి నెట్వర్కు ఆఫ్రికాలో అధికంగా ఉంది; మొత్తం రహదారుల పొడవు 1,80,000 కిమీ (110,000 మైళ్ళు) ఉన్నట్లుగా అంచనా వేయబడింది. 3,756 కంటే ఎక్కువ నిర్మాణాలు 85% పాదచారులబాటతో నిర్మించబడ్డాయి. ఈ నెట్వర్కు ప్రస్తుతం నిర్మాణంలో ఉన్న ప్రధాన మౌలిక సదుపాయాల ప్రాజెక్టు అయిన ఈస్ట్-వెస్ట్ హైవే నిర్మాణంతో పూర్తి అవుతుంది. ఇది 3-మార్గం, 1,216 కిలోమీటర్ల పొడవైన (756 మైళ్ళు) రహదారి, ఇది తూర్పున అన్నాబాను పడమరాంతంలోని టెల్ముసెనుతో కలుపుతుంది. ట్రాన్స్-సహారా హైవే అల్జీరియా మీదుగా పయనిస్తుంది. ఇది ప్రస్తుతం పూర్తిగా పాదచారులబాటతో నిర్మించబడింది. ఆరు దేశాల మధ్య వాణిజ్యాన్ని అధికరించడానికి అల్జీరియా ప్రభుత్వం ఈ రహదారికి మద్దతు ఇస్తుంది: అల్జీరియా, మాలి, నైజర్, నైజీరియా, చాద్, ట్యునీషియా.
గణాంకాలు
2016 జనవరిలో అల్జీరియా జనాభా 40.4 మిలియన్లు ఉన్నారు. వీరిలో ప్రధానంగా అరబ్-బెర్బెరు జాతిప్రజలు అధికంగా ఉన్నారు. 20 వ శతాబ్దం ప్రారంభంలో దాని జనాభా సుమారు నాలుగు మిలియన్లు. ఉత్తర, తీర ప్రాంతంలో 90% అల్జీరియన్లు నివసిస్తున్నారు; సహారా ఎడారి నివాసులు ప్రధానంగా ఒయాసిసులో కేంద్రీకృతమై ఉన్నారు, అయినప్పటికీ 1.5 మిలియన్ల మంది సంచార లేదా పాక్షిక సంచార జాతులుగా ఉన్నారు. అల్జీరియన్లలో 15 సంవత్సరాల లోపు వారు 28.1% ఉన్నారు.
పశ్చిమ సహారా నుండి 90,000 - 1,65,000 మంది సహ్రావిలు సహ్రావి శరణార్థి శిబిరాలలో నివసిస్తున్నారు. వీరు పశ్చిమ అల్జీరియన్ సహారా ఎడారిలో ఉన్నారు. 4,000 మందికి పైగా పాలస్తీనా శరణార్థులు కూడా ఉన్నారు. వారు దేశంలోని మిగిలిన ప్రజలతో బాగా కలిసిపోయారు. వారు ఐక్యరాజ్యసమితి " హై కమిషనర్ ఫర్ రెఫ్యూజీస్ (యుఎన్హెచ్సిఆర్)" నుండి సహాయం కోరలేదు. 2009 లో అల్జీరియాలో 35,000 మంది చైనా వలస కార్మికులు నివసించారు.
అల్జీరియా వెలుపల అల్జీరియా వలసదారులు అత్యధిక సంఖ్యలో ఫ్రాన్సులో ఉన్నారు. ఇక్కడ 1.7 మిలియన్లకంటే అధికంగా రెండవ తరం అల్జీరియన్లు ఉన్నారు.
సంప్రదాయ సమూహాలు
స్వదేశీ బెర్బరులతో పాటు ఫోనిషియన్లు, రోమన్లు, బైజాంటైను గ్రీకులు, అరబ్బులు, టర్కులు, వివిధ ఉప-సహారా ఆఫ్రికన్లు, ఫ్రెంచి ప్రజలు, అల్జీరియా చరిత్రలో భాగంగా ఉన్నారు. అల్జీర్సు, ఇతర నగరాల జనాభాలో అండలూసియా శరణార్థుల వారసులు కూడా ఉన్నారు. అంతేకాకుండా 18 వ శతాబ్దం వరకు ఈ అరగోనీలు, కాస్టిలియా మొరిస్కో వారసులు స్పానిషు మాట్లాడేవారు. గ్రిషలు ఎల్- ఔడు అనే చిన్న పట్టణంలో నివసిస్తున్న కాటలాన్ మోరిస్కో వారసులు కాటలాన్ మాట్లాడారు.
అల్జీరియాలో బెర్బెరు సంస్కృతి, జాతి ఆధిపత్యం ఉన్నప్పటికీ 20 వ శతాబ్దంలో అరబ్ జాతీయవాదం పెరిగిన తరువాత అల్జీరియన్లలో ఎక్కువమందిని అరబిక్కులుగా గుర్తిస్తున్నారు. బెర్బర్సు, బెర్బెర్ మాట్లాడే అల్జీరియన్లు వివిధ భాషాసమూహాలుగా విభజించబడ్డారు. అల్జీర్సుకు తూర్పున కబీలీ ప్రాంతం, ఈశాన్య అల్జీరియాలోని చౌయి, దక్షిణ ఎడారిలోని టువరెగ్సు, ఉత్తర అల్జీరియాలోని షెన్వా ప్రజలు వీటిలో అతి పెద్ద సమూహాలుగా ఉన్నారు.
వలసరాజ్యాల కాలంలో అధికశాతంలో (1960 లో 10%)
ఐరోపా జనాభా ఉంది. వీరు పైడ్-నోయిర్సు అని పిలువబడ్డారు. వారు ప్రధానంగా ఫ్రెంచి, స్పానిషు, ఇటాలియను మూలాలు ఉన్నాయి. ఈ జనాభాలో దాదాపు అందరూ స్వాతంత్ర్య యుద్ధం ముగిసిన తరువాత కూడా ఇక్కడే మిగిలిపోయారు.
భాషలు
ఆధునిక అరబికు, బర్బరు భాషలు అధికారిక భాషలు. అల్జీరియా అరబిక్ (దర్జా)భాషను ప్రజలలో ఎక్కువ మంది ఉపయోగిస్తుంటారు. సంభాషణకు అవసరమైన పదాలను అల్జీరియా అరబిక్, ఫ్రెంచి బెర్బెరు నుండి పదాలను రుణంగా తీసుకుంటుంది.
2002 మే 8 న రాజ్యాంగ సవరణ ద్వారా బెర్బరును "జాతీయ భాష"గా గుర్తించారు. కబిలీలోని కొన్ని భాగాలలో పాక్షికంగా సహ-అధికారిక (కొన్ని పరిమితులతో) బెర్బెరు భాష కంటే పూర్వం నుండి వాడుకలో ఉన్న కబైలు భాషా మాధ్యమంలో బోధించబడుతోంది. 2016 ఫిబ్రవరిలో అల్జీరియా రాజ్యాంగం అరబికుతో బెర్బరును అధికారిక భాషగా తీర్చిదిద్దే తీర్మానాన్ని ఆమోదించింది.
ఫ్రెంచికి అధికారిక హోదా లేనప్పటికీ మాట్లాడేవారి సంఖ్యాపరంగా అల్జీరియా ప్రపంచంలో రెండవ అతిపెద్ద ఫ్రాంకోఫోన్ దేశంగా ఉంది. ఫ్రెంచి, ప్రభుత్వం, మాధ్యమం (వార్తాపత్రికలు, రేడియో, స్థానిక టెలివిజన్), విద్యా వ్యవస్థ రెండింటిలోనూ విస్తృతంగా ఉపయోగించబడుతుంది. ప్రాథమిక పాఠశాల నుండి). అల్జీరియా వలస చరిత్ర కారణంగా విద్యాసంస్థలు దీనిని అల్జీరియా భాషా భాషగా పరిగణిస్తున్నాయని భావిస్తున్నారు. 2008 లో 11.2 మిలియన్ల అల్జీరియన్లు ఫ్రెంచి భాషలో చదవగలరు, వ్రాయగలరు. 2000 ఏప్రెలులో ఒక అబాస్సా ఇన్స్టిట్యూటు అధ్యయనం ఆధారంగా 60% కుటుంబాలు ఫ్రెంచ్ మాట్లాడగలవు, అర్థం చేసుకోగలవు లేదా 30 మిలియన్ల జనాభాలో 18 మిలియన్లు. స్వతంత్రం తరువాత అల్జీరియా ప్రభుత్వం ఫ్రెంచును తొలగించటానికి ప్రయత్నించింది (అందుకే దీనికి అధికారిక హోదా లేదు), ఇటీవలి దశాబ్దాలలో ప్రభుత్వం ఫ్రెంచి టెలివిజన్ కార్యక్రమాల అధ్యయనాన్ని వెనక్కి నెట్టింది.
మతం
అల్జీరియాలో ఇస్లాం ప్రధానమైన మతంగా ఉంది. దాని అనుచరులు అధికంగా సున్నీలుగా ఉన్నారు. 2012 సి.ఐ.ఎ. వరల్డ్ ఫాక్ట్ బుక్, 2010 లో ప్యూ రీసెర్చ్ ప్రకారం 97.9% జనాభాలో 99% ఉన్నారు. ఘర్దైయా ప్రాంతంలో మజాబు లోయలో సుమారు 150,000 ఇబాడీలు ఉన్నారు.
అల్జీరియా ముస్లిం ప్రపంచానికి ఎమిర్ అబ్దేల్కాడర్, అబ్దేల్హామిడ్ బెన్ బాడిస్, మౌలౌద్ కాసెం నాట్ బెల్కాసెం, మాలెక్ బెన్నాబి, మొహమ్మద్ అర్కౌన్లతో సహా పలువురు ప్రముఖ ఆలోచనాపరులను ఇచ్చింది.
సంస్కృతి
ఆధునిక అల్జీరియా సాహిత్యానికి అరబికు, టామాజైటు, ఫ్రెంచి భాషలు ప్రాధాన్యత వహిస్తున్నాయి. సాహిత్యాన్ని ఇటీవలి చరిత్ర తీవ్రంగా ప్రభావితం చేసింది. 20 వ శతాబ్దానికి చెందిన నవలా రచయితలలో మొహమ్మదు డిబ్, ఆల్బర్ట్ కాముస్, కటేబ్ యాసిన్, అహ్లాం మోస్టెఘేనిమి ప్రాబల్యత సంతరించుకున్నారు. అస్సియా డిజెబర్ రచనలు విస్తృతంగా అనువదించబడ్డారు. 1980 లలోని ముఖ్యమైన నవలా రచయితలలో అమ్నెస్టీ ఇంటర్నేషనల్ వైస్ ప్రెసిడెంట్ రాచిద్ మిమౌని, తహార్ జజౌట్ లౌకికవాద అభిప్రాయాలను వ్యతిరేకించిన ఇస్లామిక్ సమూహం 1993 లో వారిని హత్య చేసింది.
మాలెక్ బెన్నాబి, ఫ్రాంట్జ్ ఫనాన్ డీకాలనైజేషన్ మీద వారి ఆలోచనల కారణంగా ప్రసిద్ధి చెందారు; హిప్పో అగస్టిను టాగస్టే (ఆధునిక సూక్ అహ్రాస్) లో జన్మించాడు; ట్యూనిసులో జన్మించిన ఇబ్న్ ఖల్దున్ అల్జీరియాలో నివసించిన సమయంలో ముకాద్దిమా రాశారు. వలసరాజ్యానికి పూర్వం సానుసి కుటుంబం, వలసరాజ్యాల కాలంలో ఎమిర్ అబ్దేల్కాడర్, షేక్ బెన్ బాడిస్ రచనలు విస్తృతంగా గుర్తించబడ్డాయి. లాటిన్ రచయిత అపులేయస్ మదారసులో జన్మించి తరువాత అల్జీరియానుగా మారాడు.
సమకాలీన అల్జీరియా సినిమా కళా ప్రక్రియ భిన్నంగా ఉంటుంది. సమస్యలను అన్వేషిస్తూ విస్తృతమైన ఇతివృత్తాలతో చలనచిత్రాలు నిర్మించబడ్డాయి. స్వాతంత్ర్య యుద్ధం మీద దృష్టి సారించిన సినిమాల నుండి అల్జీరియన్ల దైనందిన జీవితాలకు సంబంధించిన సినిమాల ఇతివృత్తాల చిత్రీకరణ మీద దృష్టిసారించేలా మార్పు చెందింది.
కళలు
అల్జీరియా చిత్రకారులు మొహమ్మదు రాసిం, భయా వంటివారు ఫ్రెంచి వలసరాజ్యానికి ముందు ఉన్న ప్రతిష్ఠాత్మక అల్జీరియా గతాన్ని పునరుద్ధరించడానికి ప్రయత్నించారు. అదే సమయంలో వారు అల్జీరియా ప్రామాణికమైన విలువలను పరిరక్షించడానికి సహాయపడ్డారు. ఈ వరుసలో మొహమ్మదు తేమాం, అబ్దేల్ఖదరు హౌమెలు కూడా చిత్రకళాభివృద్ధికి తోడ్పాటు అందించారు. దేశ చరిత్రలోని దృశ్యాలు, గత అలవాట్లు, ఆచారాలు, దేశ జీవితం వారికి ప్రధానకళాశం అయ్యాయి. అల్జీరియా చిత్రకళా రంగంలో ఎం.హమేదు ఇస్సియాఖెం, మొహమ్మదు ఖడ్డా, బచిరు యెల్లెసు సహా ఇతర కొత్త కళాకారులు వెలుగులోకి వచ్చారు. వీరు శాస్త్రీయ చిత్రలేఖనాన్ని వదిలి దేశంలోని తమచిత్రాలను నూతన వాస్తవికతకు అనుగుణంగా మార్చడానికి, నూతన చిత్రశైలిని కనుగొన్నారు. మొహమ్మద్ ఖడ్డా మహ్మదు ఇసియాఖేం ఇటీవలి సంవత్సరాలలో గుర్తింపు పొందారు.
సాహత్యం
అల్జీరియా సాహిత్యం చారిత్రాత్మక మూలాలు న్యూమూడియా, రోమను ఆఫ్రికాయుగానికి తిరిగి వెళ్తడానికి ప్రయత్నించాయి. అపులేయసు రచించిన " ది గోల్డెను యాస్ " సజీవంగా ఏకైక లాటిన్ నవలగా గుర్తించబడుతుంది. ఈ కాలంలో అగస్టిను (హిప్పో), నోనియస్ మార్సెల్లస్, మార్టియనస్ కాపెల్లా వంటి గుర్తింపు పొందిన రచయితలు ఉన్నారు. మధ్య యుగాలలో అరబ్బు ప్రపంచ సాహిత్యంలో విప్లవాత్మక మార్పులు చేసిన గుర్తింపు పొందిన అరబిక్కు రచయితలు ఉన్నారు. అహ్మద్ అల్-బుని, ఇబ్న్ మంజూరు, ఇబ్ను ఖల్డౌను వంటి రచయితలు అల్జీరియాలో ఉన్నసమయంల్ఫ్ ముకాద్దిమా రాశారు. అల్జీరియాలో ఇంకా చాలా మంది గుర్తింపు పొందిన రచయితలు ఉన్నారు.
ఫ్రెంచ్ పైడ్-నోయిర్ రచయిత ఆల్బర్టు కాముస్ అల్జీరియాలో జన్మించాడు. 1957 లో ఆయనకు సాహిత్యంలో నోబెలు బహుమతి లభించింది.
ఈ రోజు అల్జీరియా తన సాహిత్యంలో అల్జీరియా సాహిత్య రచయితలే కాక అరబికు ఫ్రెంచి భాషలలో సార్వత్రిక సాహిత్య వారసత్వాన్ని కలిగిన రచయితలు కూడా ఉన్నారు.
మొదటి దశగా అల్జీరియా సాహిత్యం అల్జీరియా జాతీయ వాదన, దేశంలోని ఆందోళన మీద దృష్టిసారించారు. మొహమ్మద్ డిబ్ " అల్జీరియన్ ట్రియాలజీ " పేరున్న ప్రచురణా సంస్థ నవలారచనను చేపట్టింది. కటేబు యాసిను వ్రాసిన నవల నెడ్జ్మా వంటి నవల చాలాప్రాచుర్యం పొందింది. అల్జీరియా సాహిత్యభివృద్ధికి సహకరించిన ఇతర ప్రసిద్ధ రచయితలలో మౌలౌడ్ ఫెరాన్, మాలెక్ బెన్నాబి, మాలెక్ హడ్డాడ్, మౌఫ్ది జకారియా, అబ్దేల్హమిదు బెన్ బాడిసు, మొహమ్మదు లాద్ అల్-ఖలీఫా, మౌలౌదు మమ్మెరి, ఫ్రాంట్జ్ ఫనాను, అస్సియా జెబారు ఉన్నారు.
స్వాతంత్ర్యం తరువాత అల్జీరియా సాహిత్య రంగంలో అనేక మంది కొత్త రచయితలు ఉద్భవించారు. వారు వారి రచనల ద్వారా అనేక సామాజిక సమస్యలను బహిర్గతం చేయడానికి ప్రయత్నించిన వారిలో రాచిదు బౌద్జేద్రా, రాచిడ్ మిమౌని, లీలా సెబ్బారు, తహారు జాజౌటు, తాహిరు వత్తారు ఉన్నారు.
ప్రస్తుతం అల్జీరియా రచయితలలో కొంత భాగం 1990 లలో సంభవించిన ఉగ్రవాదాన్ని దిగ్భ్రాంతికరంగా సాహిత్యం రూపంలో నిర్వచించారు. ఇతర పార్టీ విభిన్న శైలి సాహిత్యరూపంలో మానవ సాహసం, ప్రత్యేకమైన భావనను ప్రదర్శించారు. ఇటీవలి కాలంలో " స్వాలోస్ ఆఫ్ కాబూల్ ", ది అటాక్ (యస్మినా ఖాద్రా) దాడి, ది ఓట్ ఆఫ్ బార్బేరియంసు (బౌలేం సంసాలు), మెమరీ ఆఫ్ ఫ్లెష్ (అహ్లాం మోస్టెఘనేమి), " నో వేర్ ఇన్ మై ఫాదర్సు హౌస్ " (అస్సియా డిజెబరు)ప్రఖ్యాతి సంతరించుకున్నారు.
సంగీతం
జానపద సంగీత శైలి సంగీతంలో బెడౌయిను సంగీతం, పొడవైన కాసిడా (కవితలు) కవితా పాటల ఆధిక్యత కలిగి ఉంటాయి. కబైలు సంగీతం, కవిత్వం, పాత కథలు తరతరాలుగా గొప్ప కచేరీలలో ప్రదర్శించబడతాయి. షావియా సంగీతం విభిన్న పర్వతప్రాంతాల నుండి వచ్చిన జానపద కథ. ఆరేసులో రహబా సంగీత శైలి ప్రత్యేకతసంతరించుకుంది. సౌద్ మాస్సీ అల్జీరియా జానపద గాయకుడు పేరుతెచ్చుకుంటున్నాడు. ఇతర అల్జీరియా గాయకులలో జర్మనీలోని మానెల్ ఫిలాలి, ఫ్రాన్స్‌లోని కెంజా ఫరా ఉన్నారు. టెర్గుయి సంగీతం సాధారణంగా టువరెగు భాషలలో పాడతారు. ఇందులో టినారివెను ప్రపంచవ్యాప్తంగా విజయం సాధించాడు. చివరగా సాటిఫులో స్టెఫీ సంగీతం జన్మించింది. ఇది ప్రత్యేకమైన శైలిగా మిగిలిపోయింది.
ఆధునిక సంగీతం అనేక కోణాలలో లభిస్తుంది. పశ్చిమ అల్జీరియాలో విలక్షణమైన రాసు సంగీతంగా ప్రసిద్ధి చెందింది. అల్జీరియాలో ఇటీవలి శైలిగా రాపు గణనీయమైన వృద్ధిని సాధిస్తోంది.
చలనచిత్రాలు
చలనచిత్ర-పరిశ్రమ కార్యకలాపాల మీద అల్జీరియా ప్రభుత్వ ఆసక్తి చూపిస్తుంది. సాంస్కృతిక మంత్రిత్వ శాఖ అమలుచేసిన ప్రతిష్ఠాత్మక జాతీయ ఉత్పత్తిని ప్రోత్సహించడానికి, పునరుద్ధరించే కార్యక్రమ ప్రణాళికకు వార్షిక ఆర్థికప్రణాళికలో DZD 200 మిలియన్ల (యూరో 1.8)కేటాయించింది.
ఫండ్ ఫర్ ది డెవలప్‌మెంట్ ఆఫ్ ఆర్ట్స్, టెక్నిక్స్ అండ్ ఫిల్మ్ ఇండస్ట్రీ (ఎఫ్‌డాటిక్), అల్జీరియన్ ఏజెన్సీ ఫర్ కల్చరల్ ఇన్‌ఫ్లూయెన్స్ ద్వారా ప్రభుత్వం అందించే ఆర్థిక సహాయం జాతీయ ఉత్పత్తిని ప్రోత్సహించడంలో కీలక పాత్ర పోషిస్తుంది. 2007 - 2013 మధ్య, ఎఫ్.డి.ఎ.టి.ఐ.సి. 98 చిత్రాలకు (చలన చిత్రాలు, డాక్యుమెంటరీలు, లఘు చిత్రాలు) సబ్సిడీ ఇచ్చింది. 2013 మధ్యలో 42 చలనచిత్రాలు, 6 లఘు చిత్రాలు, 30 డాక్యుమెంటరీలతో సహా మొత్తం 78 చిత్రాలకు ఎ.ఎ.ఆర్.సి. ఇప్పటికే మద్దతు ఇచ్చింది.
యూరోపియన్ ఆడియోవిజువల్ అబ్జర్వేటరీ ల్యూమియరీ డేటాబేస్ ఆధారంగా 1996 - 2013 మధ్య ఐరోపాలో 41 అల్జీరియా చిత్రాలు పంపిణీ చేయబడ్డాయి; అల్జీరియన్-ఫ్రెంచ్ సహ నిర్మాణాల విధానంలో 21 సినిమాలు. డేస్ ఆఫ్ గ్లోరీ (2006), ఔట్‌సైడ్ ది లా (2010) ఐరోపాసమాఖ్యలో అత్యధికంగా 3,172,612 - 474,722 సందర్శకులనును నమోదు చేశాయి.
అల్జీరియా క్రానికల్ ఆఫ్ ది ఇయర్స్ ఆఫ్ ఫైర్ (1975) చిత్రం పామ్ డి'ఆర్ అవార్డును, జెడ్ (1969) చిత్రం రెండు ఆస్కార్ అవార్డులను, ఇటాలియన్-అల్జీరియన్ చిత్రం ది బాటిల్ ఆఫ్ అల్జీర్స్ చిత్రం ఇతర అవార్డులను గెలుచుకుంది.
క్రీడలు
1928 లో మారథాన్‌లో ఆమ్స్టర్డాం ఒలింపిక్స్లోస్వర్ణపతకం సాధించి బౌగెరా ఎల్ ఓవాఫీ మొట్టమొదటి అల్జీరియా, ఆఫ్రికా స్వర్ణపతక విజేతగా గుర్తించబడ్డాడు. 1956 మెల్బోర్నులో జరిగిన వేసవి ఒలింపిక్సులో అలైన్ మిమౌన్ పతకం సాధించి రెండవ అల్జీరియా పతక విజేతగా గుర్తించబడ్డాడు. 1990 లలో అనేక మంది పురుషులు, మహిళలు అథ్లెటిక్సులో ఛాంపియన్లుగా ఉన్నారు. వీరిలో నౌరెడిన్ మోర్సెలి, హసిబా బౌల్మెర్కా, నౌరియా మేరా-బెనిడా, తౌఫిక్ మఖ్లౌఫీ ఉన్నారు. వీరంతా మధ్య-దూర పరుగులో నైపుణ్యం కలిగి ఉన్నారు.
అల్జీరియాలో ఫుట్బాల్ క్రీడ అత్యంత ప్రాచుర్యం పొందింది. ఫుట్బాల్ క్రీడా చరిత్రలో లఖ్దార్ బెల్లౌమి, రాచిదు మేఖ్లౌఫీ, హాసెను లాల్మాసు, రబా మాడ్జరు, సలా అస్సాదు, జమెల్ జిదానేతో వంటి పలువురి క్రీడాకారుల పేరు నమోదైంది. అల్జీరియా జాతీయ ఫుట్బాల్ జట్టు 1982 ఫిఫా ప్రపంచ కప్పు, 1986 ఫిఫా ప్రపంచ కప్పు, 2010 ఫిఫా ప్రపంచ కప్పు, 2014 ఫిఫా ప్రపంచ కప్‌పుకు అర్హత సాధించింది. అదనంగా ఇ.ఎస్. సెటిఫు క్లబ్బు, జె.ఎస్. కబిలియా క్లబ్బు వంటి పలు ఫుట్బాల్ క్లబ్బులు ఖండాంతర, అంతర్జాతీయ ట్రోఫీలను గెలుచుకున్నాయి. అల్జీరియా ఫుట్బాల్ సమాఖ్య, అల్జీరియా ఫుట్బాల్ క్లబ్బుల సంఘం అల్జీరియా జాతీయ ఫుట్బాల్ జట్టును ఎంపికచేసి జాతీయ పోటీలు, అంతర్జాతీయ మ్యాచులను నిర్వహిస్తుంది.
ఆహారం
అల్జీరియా వంటకాలు విభిన్నమైనవి. దేశాన్ని "రోం ధాన్యాగారం"గా పరిగణించారు. ఇది ప్రాంతాలు, రుతువుల ఆధారంగా దేశంలో వైవిధ్యమైన వంటకాలు ప్రాధాన్యం వహిస్తున్నాయి. వంటకాలలో తృణధాన్యాలు ప్రధానంగా ఉపయోగిస్తారు. ఎందుకంటే అవి దేశంలో సమృద్ధిగా ఉత్పత్తి చేయబడుతున్నాయి. తృణధాన్యాలు లేని వంటకం ఉండదు.
కాలానుగుణ కూరగాయల అల్జీరియా వంటకాలు ప్రాంతం నుండి ప్రాంతానికి వైవిధ్యంగా ఉంటాయి. మాంసం, చేపలు, కూరగాయలను ఉపయోగించి ఆహారాలను తయారు చేస్తారు. అల్జీరియా వంటకాలలో కౌస్కాసు, చోర్బా, రెచ్తా, చఖ్చౌఖా, బెర్కౌకెసు, షక్షౌకా, మ్థెవెం, చిత్తా, మర్డెల్, డోల్మా, బ్రిక్ (బౌరెక్), గారంటిటా, లాం'హౌ, మొదలైనవి ప్రజాదరణ కలిగి ఉన్నాయి. అల్జీరియాలో మెర్గెజు సాసేజు విస్తృతంగా ఉపయోగించబడుతోంది. కానీ ప్రాంతాల వారీగా జోడించిన సుగంధ ద్రవ్యాల మీద ఆధారపడి వైవిధ్యంగా ఉంటాయి.
అజ్లీరియాలో విక్రయించబడే కేకులు అల్జీరియా, ఐరోపా, ఉత్తర అమెరికాలోని నగరాలలో కూడా ఉంటాయి. అయినప్పటికీ ప్రతి కుటుంబానికీ వారికే ప్రత్యేకమైన అలవాట్లు, ఆచారాలు అనుసరించి సాంప్రదాయ కేకులు ఇంట్లో కూడా తయారు చేస్తారు. ఈ కేకులలో తమీనా, బక్లావా, క్రిక్, గార్ను లాగ్జెల్లెసు, గ్రియోచి, కల్బు ఎల్-లూజ్, మాక్రౌడు, ఎంబార్డ్జా, మ్చెక్, సామ్సా, తారక్, బాఘ్రిరు, ఖ్ఫాఫ్, జ్లాబియా, ఆరాయెక్, ఘ్రౌబియా, ఎమ్ఘర్గెట్టే ఉన్నాయి. అల్జీరియా పేస్ట్రీలో ట్యునీషియా, ఫ్రెంచి కేకులు కూడా ఉన్నాయి. మార్కెటు చేయబడుతున్న, ఇంట్లో తయారుచేసిన రొట్టె ఉత్పత్తులలో కెస్రా లేదా ఖ్మిరా లేదా హర్చాయ, చాప్ స్టిక్లు, ఖౌబ్జ్ దారు, మాట్లౌ వంటి రకాలు ఉన్నాయి. వీధి ఆహారంగా తరచుగా విక్రయించే ఇతర సాంప్రదాయ భోజనాలలో మద్జేబ్ లేదా మహాజౌబా, కరాంటికా, డిబారా, చఖ్చౌఖా, హసౌనా, టిచిచా ఉన్నాయి.
రోహన్ గవాస్కర్
రోహన్ సునీల్ గవాస్కర్ ఉత్తర ప్రదేశ్ కు చెందిన మాజీ భారత క్రికెట్ ఆటగాడు. 11 అంతర్జాతీయ వన్డే లు ఆడాడు. మిడిల్ ఆర్డర్ లెఫ్ట్ హ్యాండ్ బ్యాట్స్‌మన్, స్లో లెఫ్ట్ ఆర్మ్ ఆర్థోడాక్స్ బౌలర్ గా ప్రతిభ కనబరిచాడు.
జననం
రోహన్ సునీల్ గవాస్కర్ 1976, ఫిబ్రవరి 20న ఉత్తర ప్రదేశ్ లోని కాన్పూర్ లో జన్మించాడు. ఇతని తండ్రి ఇండియన్ క్రికెటర్ సునీల్ గవాస్కర్. సునీల్ తనకి ఇష్టమైన ముగ్గురు క్రికెటర్లు రోహన్ కన్హాయి, ఎం.ఎల్. జయసింహ, గుండప్ప విశ్వనాథ్ లకు నివాళిగా అతనికి రోహన్ జైవిశ్వ అనే పేరు పెట్టారు. అతని పేరు రోహన్ సునీల్ గవాస్కర్ అని నమోదు చేయబడుతోంది. రోషన్ కోల్‌కతా లోని సెయింట్ జేవియర్స్ కాలేజియేట్ స్కూల్, బాంబే స్కాటిష్ స్కూల్, ఆ తరువాత రాంనిరంజన్ ఆనందిలాల్ పోడార్ కాలేజ్ ఆఫ్ కామర్స్ అండ్ ఎకనామిక్స్‌లో చదివాడు.
దేశీయ క్రికెట్
గవాస్కర్ ఎడమచేతి వాటంతో బ్యాటింగ్ చేసేవాడు. నెమ్మదిగా, సున్నితమైన ఎడమచేతి వాటం స్పిన్ బౌలింగ్ చేయడం నేర్చుకున్నాడు. బెంగాల్‌కు కొన్ని సమయాల్లో కీలక వికెట్లు తీశాడు.
దేశవాళీ క్రికెట్‌లో రంజీ ట్రోఫీలో బెంగాల్‌కు, దులీప్ ట్రోఫీలో ఈస్ట్ జోన్‌కు ప్రాతినిధ్యం వహించాడు. రెండు సంవత్సరాలు వేచి ఉండి బెంగాల్ జట్టులో చేరాడు.
2001–02లో బెంగాల్‌కు కెప్టెన్‌గా నియమితుడయ్యాడు. లీడర్‌గా రెండు సీజన్‌లు పేలవంగా ఆడాడు. వరుసగా రెండుసార్లు ఫైనల్స్‌ వరకి వెళ్ళినా కూడా బెంగాల్ తరఫున రంజీ ట్రోఫీని గెలవలేకపోయారు.
2007లో కోల్‌కతా టైగర్స్ తరపున ఇండియన్ క్రికెట్ లీగ్‌తో ఒప్పందం కుదుర్చుకున్నాడు, దానిని బిసిసిఐ అనధికారికంగా ప్రకటించింది. లీగ్‌తో అతని సంబంధాలను తెంచుకుని, ప్రధాన స్రవంతి భారత దేశీయ క్రికెట్‌కు తిరిగి వచ్చిన తర్వాత, అతను కోల్‌కతా నైట్ రైడర్స్ తరపున ఇండియన్ ప్రీమియర్ లీగ్ మూడవ సీజన్‌లో ఆడేందుకు ఎంపికయ్యాడు. 2009లో తన చివరి ఫస్ట్ క్లాస్ మ్యాచ్‌లో ఆడి, 2012లో రిటైరయ్యాడు.
2009 జూన్ లో బిసిసిఐ ద్వారా క్షమాభిక్ష ప్రసాదించిన 71 మంది ఆటగాళ్లలో రోషన్ ఒకడు, తరువాత అధికారిక స్థానానికి తిరిగి వచ్చాడు. 2012, ఫిబ్రవరి 9న న ఫస్ట్-క్లాస్ క్రికెట్‌కు రిటైర్మెంట్ ప్రకటించాడు. బెంగాల్ తరఫున ఫస్ట్ క్లాస్ క్రికెట్ ఆడిన రోహన్ 75 మ్యాచ్‌ల్లో 51.24 సగటుతో 5073 పరుగులు చేశాడు.
అంతర్జాతీయ క్రికెట్
2004లో జరిగిన ఆస్ట్రేలియా పర్యటనకు భారత క్రికెట్ జట్టుకు ఎంపికయ్యాడ. అందులో గాయం కారణంగా మహ్మద్ కైఫ్ నిష్క్రమించిన తరువాత రోహన్ అంతర్జాతీయ వన్డే లోకి అరంగేట్రం చేశాడు. 2004 ఐసీసీ ఛాంపియన్స్ ట్రోఫీలో చివరిసారిగా అడాడు.
వ్యక్తిగత జీవితం
రోహన్ కు స్వాతి మాన్కర్‌తో వివాహం జరిగింది.
బయటి లింకులు
వర్గం:భారతీయ వన్డే క్రికెట్ క్రీడాకారులు వర్గం:జీవిస్తున్న ప్రజలు వర్గం:1976 జననాలు వర్గం:భారతీయ క్రికెట్ క్రీడాకారులు వర్గం:ఉత్తర ప్రదేశ్ క్రీడాకారులు వర్గం:ఉత్తర ప్రదేశ్ క్రికెట్ క్రీడాకారులు
బంగారు గాజులు
బంగారు గాజులు కమ్యూనిస్టు పార్టీలో, ప్రజానాట్య మండలిలో క్రియాశీలక పాత్ర పోషించిన తమ్మారెడ్డి కృష్ణమూర్తి నిర్మాతగా రవీంద్ర ఆర్ట్ పిక్చర్స్ పతాకంపై రూపొందిన తెలుగు చలనచిత్రం. ఈ చిత్రానికి అన్నాచెల్లెళ్ళ సెంటిమెంట్‌తో కూడిన బెంగాలీ చిత్రం ‘నీల్ ఆకాశెర్ నీచే’ ప్రేరణ.
కథ
కోటిపల్లిలో రామూ (ఎ.ఎన్.ఆర్) రాధ (విజయనిర్మల) అన్నాచెల్లెళ్లు అన్యోన్యంగా జీవిస్తుంటారు. రాముకు చెల్లెలంటే పంచప్రాణాలు. ఆ వూరి రైసుమిల్లు యజమాని రావూజి (నాగభూషణం) అతని అనుచరుడు దాసు (జగ్గారావు), రామూ ఆ మిల్లులో లారీ డ్రైవర్‌గా పనిచేస్తుంటాడు. రావూజి స్మగ్లింగ్, అక్రమ వ్యాపారాలు చేస్తూ పైకి మంచి వానిలా నటిస్తుంటాడు. వ్యసనపరుడైన రావూజి ఒకనాడు రాము వూరిలో లేని సమయంలో రాధను బలవంతం చేస్తాడు. అతన్నించి తప్పించుకున్న రాధ ఓ నదిలో దూకుతుంది. చెల్లెలికోసం వెదుకుతూ వచ్చిన రామూపై, అంతకుముందు తాము చంపిన సేఠ్‌జీ హత్యను రామూ పైకి నెట్టి, రావూజీ మరణించినట్టు రామూను దోషిగా చిత్రీకరిస్తారు. చెల్లెలుకోసం వెదకుచూ రామూ హైద్రాబాద్ చేరి అక్కడ భూషయ్య (రేలంగి)వద్ద కారు డ్రైవర్‌గా చేరి, అంతకుముందు పరిచయంకల అవతారం (పద్మనాభం) ఇంట ఆశ్రయం పొందుతాడు. అక్కడ అతని చెల్లెలు శారద (భారతి) అతని తల్లి శాంతమ్మ (హేమలత) అతన్ని ఆదరిస్తారు. శారద, రామూను ప్రేమిస్తుంది. రవిగా, చలామణి అవుతున్న రామూ ఒకనాడు ఓ నృత్య ప్రదర్శనవద్ద తలకు గాయమైన రాధ (విజయనిర్మల)ను చూసి, తన రక్తమిచ్చి కాపాడుతాడు. ఆమె పోలీస్ ఆఫీసర్ చంద్రశేఖర్ (కాంతారావు) భర్త అని, ఆమె తండ్రి రామదాసు (గుమ్మడి) అని చెప్పినా నమ్మక ఆమె తన చెల్లెలుగా భావిస్తుంటాడు. రాధ కూడా అతన్ని అన్నగా ఆదరిస్తుంది. ఒకనాడు ప్రకాష్‌గా వేషం మార్చిన, రావూజీ, రాధ, రాములను చూసి, రవే, రామూ అని పోలీసులకు తెలియచేసి, రామూను అరెస్ట్ చేయిస్తాడు. ఒంటరిగా చిక్కిన రాధను బంధిస్తాడు. ఈ సంగతి తెలిసిన రామూ, అవతారం, శారదల సాయంతో జైలునించి తప్పించుకుని, రావూజీ డెన్ చేరి, వాళ్ళ గాంగ్‌తో పోరాడి రాధను విడిపించటం, ఈలోపు అక్కడకు వచ్చిన పోలీసులు, చంద్రశేఖర్, రావూజీని అరెస్ట్‌చేయటం,. మరో రాధను తీసికొని వచ్చిన రామదాసు, ఇద్దరూ రాధలు కవల పిల్లలని, తాను ఒకరిని పెంచుకున్నానని నిజం చెప్పటం, చెల్లెళ్ళిద్దరకూ, రామూ, బంగారుగాజుల తొడగడం, శారద, రామూల వివాహంతో చిత్రం సుఖాంతమవుతుంది.
బయటి లంకెలు
వర్గం:నంది ఉత్తమ చిత్రాలు వర్గం:అక్కినేని నాగేశ్వరరావు నటించిన సినిమాలు వర్గం:సూర్యకాంతం నటించిన సినిమాలు వర్గం:నాగభూషణం నటించిన సినిమాలు వర్గం:గుమ్మడి నటించిన చిత్రాలు వర్గం:టి.చలపతిరావు సంగీతం అందించిన సినిమాలు
ఆగష్టు 19
ఆగష్టు 19, గ్రెగొరియన్‌ క్యాలెండర్‌ ప్రకారము సంవత్సరములో 231వ రోజు (లీపు సంవత్సరములో 232వ రోజు ). సంవత్సరాంతమునకు ఇంకా 134 రోజులు మిగిలినవి.
బయటి లింకులు
ఆగష్టు 18 - ఆగష్టు 20 - జూలై 19 - సెప్టెంబర్ 19 -- అన్ని తేదీలు
వర్గం:ఆగష్టు వర్గం:తేదీలు
కుర్లి (తలుపుల మండలం)
కుర్లి, శ్రీ సత్యసాయి జిల్లా, తలుపుల మండలానికి చెందిన గ్రామం. ఇది మండల కేంద్రమైన తలుపుల నుండి 10 కి. మీ. దూరం లోను, సమీప పట్టణమైన కదిరి నుండి 18 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 958 ఇళ్లతో, 3503 జనాభాతో 2418 హెక్టార్లలో విస్తరించి ఉంది. గ్రామంలో మగవారి సంఖ్య 1733, ఆడవారి సంఖ్య 1770. షెడ్యూల్డ్ కులాల సంఖ్య 482 కాగా షెడ్యూల్డ్ తెగల సంఖ్య 30. గ్రామం యొక్క జనగణన లొకేషన్ కోడ్ 595217 .పిన్ కోడ్: 515581.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు ఏడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి తలుపులలో ఉంది.సమీప జూనియర్ కళాశాల తలుపులలోను, ప్రభుత్వ ఆర్ట్స్ / సైన్స్ డిగ్రీ కళాశాల కదిరిలోనూ ఉన్నాయి. సమీప వైద్య కళాశాల, మేనేజిమెంటు కళాశాల అనంతపురంలోను, పాలీటెక్నిక్ కదిరిలోనూ ఉన్నాయి. సమీప వృత్తి విద్యా శిక్షణ పాఠశాల తలుపులలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు కదిరిలోనూ ఉన్నాయి.
ప్రభుత్వ వైద్య సౌకర్యం
కురులిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చత్తను వీధుల పక్కనే పారబోస్తారు.
సమాచార, రవాణా సౌకర్యాలు
కురులిలో పోస్టాఫీసు సౌకర్యం, సబ్ పోస్టాఫీసు సౌకర్యం ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. రాష్ట్ర రహదారి, జిల్లా రహదారి గ్రామం గుండా పోతున్నాయి. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 9 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కురులిలో భూ వినియోగం కింది విధంగా ఉంది:
నీటిపారుదల సౌకర్యాలు
కురులిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కురులిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వేరుశనగ, వరి, కంది
నగరూరు
నగరూరు పేరుతో ఈ క్రింది గ్రామాలున్నాయి.
ఖగ్దూర్
ఖగ్దూర్, తెలంగాణ రాష్ట్రం, ఆదిలాబాద్ జిల్లా, బేల మండలంలోని గ్రామం. ఇది మండల కేంద్రమైన బేల నుండి 6 కి. మీ. దూరం లోను, సమీప పట్టణమైన ఆదిలాబాద్ నుండి 41 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు, ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 295 ఇళ్లతో, 1263 జనాభాతో 552 హెక్టార్లలో విస్తరించి ఉంది. గ్రామంలో మగవారి సంఖ్య 701, ఆడవారి సంఖ్య 562. షెడ్యూల్డ్ కులాల సంఖ్య 118 కాగా షెడ్యూల్డ్ తెగల సంఖ్య 88. గ్రామం యొక్క జనగణన లొకేషన్ కోడ్ 569079 .పిన్ కోడ్: 504309.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి బేలలో ఉంది.
సమీప జూనియర్ కళాశాల బేలలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు ఆదిలాబాద్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఆదిలాబాద్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల ఆదిలాబాద్లో ఉన్నాయి.
ప్రభుత్వ వైద్య సౌకర్యం
ఖగ్దూర్లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. ఎమ్బీబీయెస్ కాకుండా ఇతర డిగ్రీలు చదివిన డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
ఖగ్దూర్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, రాష్ట్ర రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. అంగన్ వాడీ కేంద్రం గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
ఖగ్దూర్లో భూ వినియోగం కింది విధంగా ఉంది:
ఉత్పత్తి
ఖగ్దూర్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, సోయాబీన్, కంది
జానంపల్లి కుముదినీ దేవి
రాణీ కుముదినీ దేవి (జనవరి 23, 1911 - 2009) గా ప్రసిద్ధి చెందిన జానంపల్లి కుముదినీ దేవి, వనపర్తి సంస్థానపు రాణి, రాజకీయ నాయకురాలు, హైదరాబాదు తొలి మహిళా మేయరు, సంఘసేవిక.
జననం
వరంగల్లు జిల్లా, వాడపల్లికి (వడ్డెపల్లి) చెందిన జమీందారీ వంశంలో కుముదినీ దేవి 1911 జనవరి 23న వాడపల్లిలో(వడ్డెపల్లి) జన్మించింది. ఈమె తండ్రి పింగళి వెంకటరమణారెడ్డి హైదరాబాదు రాజ్యానికి ఉపప్రధానిగా పనిచేశాడు. కుముదినీ దేవికి 1928 లో వనపర్తి రాజా రామదేవరావుతో వివాహమైంది.
కుముదినీ దేవి శివానంద స్వామిచే ప్రభావితురాలై హైదరాబాదు కూకట్‍పల్లిలో శివానంద ఆశ్రమం స్థాపించారు. కుష్టు వ్యాధి గలవారి చికిత్స, పునరావాసం వంటి విషయాలలో ఈ సంస్థ నేటికీ ఎంతో కృషి చేస్తోంది. అంతేకాక, 1958 లో కుముదిని వ్యవస్థాపక సభ్యుల్లో ఒకరుగా ఉంటూ నెలకొల్పబడిన “ సేవాసమాజ బాలికా నిలయం ” ఇప్పటికీ విజయవంతంగా నడుస్తూ, ఎందరో ఆడపిల్లలకి ఉపాధి, ఆశ్రయం కల్పిస్తోంది.
మూలాలు
వర్గం:1911 జననాలు వర్గం:2009 మరణాలు వర్గం:వరంగల్లు పట్టణ జిల్లా మహిళా రాజకీయ నాయకులు వర్గం:హైదరాబాదు నగర మేయర్లు
అగతవరప్పాడు
అగతవరప్పాడు, గుంటూరు జిల్లా, పెదకాకాని మండలానికి చెందిన గ్రామం. ఇది మండల కేంద్రమైన పెదకాకాని నుండి 5 కి. మీ. దూరం లోను, సమీప పట్టణమైన గుంటూరు నుండి 4 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 615 ఇళ్లతో, 2236 జనాభాతో 515 హెక్టార్లలో విస్తరించి ఉంది. గ్రామంలో మగవారి సంఖ్య 1142, ఆడవారి సంఖ్య 1094. షెడ్యూల్డ్ కులాల సంఖ్య 233 కాగా షెడ్యూల్డ్ తెగల సంఖ్య 73. గ్రామం యొక్క జనగణన లొకేషన్ కోడ్ 590253.
ప్రభుత్వ వైద్య సౌకర్యం
అగతవరప్పాడులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 5 కి.మీ. లోపు దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది.
తాగు నీరు
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.